Oficiālais Vēstnesis L 160 , 18/06/1981 Lpp. 0017 - 0018

Speciālizdevums somu valodā: Nodaļa 3 Sējums 13 Lpp. 0092

Speciālizdevums spāņu valodā: Nodaļa 03 Sējums 22 Lpp. 0038

Speciālizdevums zviedru valodā: Nodaļa 3 Sējums 13 Lpp. 0092

Speciālizdevums portugāļu valodā Nodaļa 03 Sējums 22 Lpp. 0038



Komisijas Regula (EEK) Nr. 1618/81 (1981. gada 17. jūnijs), kas nosaka pamatproduktus, kuri nav piemēroti eksporta kompensāciju iepriekšējai izmaksai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1187/81 [2], un jo īpaši tās 16. panta 6. punktu un citu regulu attiecīgos noteikumus par lauksaimniecības produktu tirgus kopīgo organizāciju, ņemot vērā Padomes 1980. gada 4. marta Regulu (EEK) Nr. 565/80 par eksporta kompensāciju iepriekšēju izmaksu attiecībā uz lauksaimniecības produktiem [3], tā kā Regulas (EEK) Nr. 565/80 4. panta 2. punktu piemēro pārstrādātiem produktiem un precēm, ko iegūst no pamatproduktiem, ar noteikumu, ka līdzvērtīgiem produktiem ievešana pārstrādei nav aizliegta; tā kā būtu jāsastāda to produktu saraksts, kas minēti Regulas (EEK) Nr. 565/80 8. pantā; tā kā ievešana pārstrādei ir aizliegta zināmiem produktiem, kas ir līdzvērtīgi pamatproduktiem; tā kā Padomes 1975. gada 28. jūlija Regula (EEK) Nr. 1961/75 par aizliegumu izmantot ievešanas pārstrādei režīmu attiecībā uz vājpiena pulveri [4] un Padomes 1975. gada 24. novembra Regula (EEK) Nr. 3066/75 par aizliegumu izmantot ievešanas pārstrādei režīmu attiecībā uz sviestu [5], un abās šajās regulās jaunākie grozījumi izdarīti ar Regulu (EEK) Nr. 1363/80 [6], kas zaudējusi spēku 1981. gada 31. martā; tā kā būtu jāpielāgo to produktu saraksts, kuri nav piemēroti eksporta kompensāciju iepriekšēju izmaksu sistēmai; tā kā tādēļ Komisijas Regula (EEK) Nr. 800/80 ir jāatceļ [7]; tā kā šajā regulā paredzētie pasākumi ir saskaņā ar visu attiecīgo pārvadības komiteju atzinumiem, IR PIEŅĒMUSI ŠO REGULU. 1. pants Pamatprodukti, kas nav piemēroti Regulas (EEK) Nr. 565/80 4. pantā minētajam režīmam, ir uzskaitīti pielikumā. Tomēr pamatproduktus izslēdz tikai tad, ja tos paredzēts izmantot, pārstrādājot produktus, kuri minēti: a) Regulas (EEK) Nr. 2727/75 A pielikumā, kas izslēdz produktus, kuri ietilpst Kopējā muitas tarifa apakšpozīcijā 23.07 B; b) Regulas (EEK) Nr. 1418/76 [8], kurā jaunākie grozījumi izdarīti ar Regulu (EEK) Nr. 113/80 [9], 1 panta 1. daļas c) apakšpunktā. 2. pants Ar šo atceļ Regulu (EEK) Nr. 800/80. 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 17. jūnijā Komisijas vārdā — priekšsēdētājs Gaston Thorn [1] OV L 281, 1.11.1975., 1. lpp. [2] OV L 121, 5.5.1981., 1. lpp. [3] OV L 62, 7.3.1980., 5. lpp. [4] OV L 200, 31.7.1975., 6. lpp. [5] OV L 307, 27.11.1975., 3. lpp. [6] OV L 140, 5.6.1980., 15. lpp. [7] OV L 87, 1.4.1980., 51. lpp. [8] OV L 166, 25.6.1976., 1. lpp. [9] OV L 16, 22.1.1980., 1. lpp. -------------------------------------------------- PIELIKUMS Kopīgo muitas tarifu (KMT) apakšpozīcijas Nr. | Apraksts | 11.02 | G.Graudaugu dīgļi, veseli, smalcināti, pārslās vai malti | 11.04 | C.Milti un rupja maluma milti no sāgo, saknēm un gumiem, kas iekļauti apakšpozīcijā Nr. 07.06:II.Citi (izņemot denaturētus) | 11.09 | Kviešu lipeklis, arī kaltēts | 23.02 | Klijas, atsijas un citi atlikumi, kas radušies pēc graudaugu vai pākšu dārzeņu sijāšanas, malšanas vai citādas apstrādes: A.Graudaugu | 23.03 | A.Cietes ražošanas atlikumi no kukurūzas (izņemot koncentrētus graudu mērcēšanas šķidrumus) ar olbaltumvielu saturu, pārrēķinot sausnā:I.Vairāk nekā 40 % pēc svara | --------------------------------------------------